1. ༄༅། །སློབ་དཔོན་ཀླུ་སྒྲུབ་ཀྱིས་བཤད་པ་སྨན་ཨ་བའི་ཆོ་ག
2. །aསྨན་ཨ་བ་འདི་ནི་ལུས་ཀྱི་རུས་པ་ཆག་པ་དང༌། རྐང་ལག་གི་རུས་པ་ཆག་པ་དང༌། འཕྲེས་པ་དང༌། ཁ་བྱེ་བ་དང༌། ཚིགས་འབུར་བ་དང༌། སྨས་ཏེ་རྨ་ཆེན་པོ་བྱུང་བ་དང༌། རླུང་དང༌། བད་ཀན་དང༌། མཁྲིས་པ་དང་། དྲེག་ནད་དང༌། ད་སྒལ་
3. དང༌། རོ་སྨད་aམན་ཆད་འཇས་པ་དང༌། ན་སྟེ་མི་བདེ་ན་ཡང་ནད་ཀྱི་ངོས་མ་ཟིན་ཏེ་ཅི་ན་གཏོལ་མེད་པ་དང༌། མིག་ནད་སྣ་ཚོགས་པ་དང༌། རྒས་སྲ་བར་བྱ་བ་དང༌། རོ་ཙ་བར་བྱ་བ་ལ་སོགས་པའི་དཔྱད། ལྷ་ཆེན་པོ་གུ་ལང་གིས་གུ་ལང་གི་བཙུན་མོ་ཞེས་བཤད་དེ། ཨ་བ་ཡིན་ནོ། །ཨ་aབ་གཏང་བའི་ཚེས་གྲངས་འདམ་པ་ནི། ཚེས་བདུན་དང༌། བརྒྱད་དང༌། བཅུ་གསུམ་ལ་བཟང་ངོ༌། །སྐར་མ་འདམ་པ་ནི། བ་རུ་ཎའི་དུས་ལ་བབ་པའི་ཆུ་ལྷ་སྟེ། བདུད་རྩི་དང་སྦྱོར་
4. བའི་སྐར་མ་ལ་བཟང་སྟེ་སྨན་གཏང་
5. ངོ༌། །སྨན་གཏང་བའི་ཐབས་ནི་ནད་ཅི་ན་aཡང་རུང་སྟེ། དང་པོར་སྦྲང་རྩི་ལ་
6. སྦྱར་ཏེ་གཏང༌། དེའི་འོག་ཏུ་ཞུན་མར་ལ་སྦྱར་ཏེ་གཏང༌། དེའི་འོག་ཏུ་འབྲུ་མར་ལ་སྦྱར་ཏེ་གཏང་ངོ༌། །སྦྲང་རྩི་ལ་སོགས་པ་སྣ་རེ་རེ་འདྲ་སྟེ། ཞག་བདུན་བདུན་སྦྱར་ཞིང་ཕུལ་
7. ཏེ་འཚལ་ལོ། །ཕན་པའི་སྣ་གྲངས་ནི། ལུས་ཀྱི་རུས་པ་ཆག་པ་དང༌། aརྐང་ལག་ཆག་གྲུགས་
8. བྱུང་ངོ་ཅོག་དང༌། ལུས་ལ་རྨ་བྱུང་ངོ་ཅོག་དང༌། སྙིང་ན་བ་དང༌། རྩིབ་ལོགས་ན་བ་དང༌། རོ་སྟོད་གཟེར་བ་དང༌། གློ་ན་བ་དང༌། རུས་པ་ཆག་གོ་ཅོག་ལ་ལྷག་པར་ཕན་ནོ། །རླུང་ལས་གྱུར་པའི་ནད་བརྒྱད་ཅུ་སྙེད་ཡོད་པ་དང༌། མཁྲིས་པ་ལས་གྱུར་པའི་aནད་ཀྱི་རྣམ་གྲངས་ཉི་ཤུ་དང༌། བད་ཀན་གྱི་ནད་ཉི་ཤུ་རྩ་བཞི་སྟེ། སྤྱིར་ནད་བརྒྱ་ཉི་ཤུ་རྩ་བཞི་ཡོད་པ་རིལ་འབྱང་ངོ༌། །དྲེག་ནད་དང༌།
9. ཚ་གྲང་འདྲེས་པ་ལས་གྱུར་པའི་ནད་དང༌། མདོར་ན་ནད་ཅི་ཡང་རུང་སྟེ། སྨན་ཨ་བ་བཏང་ན་ནད་དོ་ཅོག་འབྱང་ངོ་ཞེས་ལྷ་ཆེན་པོ་ཚངས་པ་དང༌། aགུ་ལང་གིས་བཤད་པ་ལས་ཐོས་སོ། །མིག་རབ་རིབ་ཡོད་པ་དང༌། ལིང་ཏོག་དང༌། སྤྲིས་གཡོགས་པ་དང༌། མདོངས་
10. པ་དང༌། མིག་གཡའ་བ་དང༌། ན་བ་དང༌། མིག་ནད་ཡོད་དོ་ཅོག་དང༌། མགུལ་པ་མན་ཆད་ན་བ་དང༌། སྣ་ནད་དང༌། རྣ་ནད་དང༌།
11. རྣ་བ་མི་གསང་བ་དང༌། aཀླད་པ་མི་བདེ་བ་དང༌། མཆིན་ནད་དང༌། སྙིང་ནད་དང༌། རོ་སྟོད་མི་བདེ་བ་དང༌། འདི་རྣམས་ལ་འབྲས་བུ་གསུམ་ལས་སྣ་གཅིག་ཀྱང་ཞོ་རེ་རེ། ལྕགས་ཕྱེ་ཞོ་གསུམ་ལྕགས་དོག་གི་ནང་དུ་ཆབ་ཅན་རྩེ་གསུམ་ལས་བསྐོལ་
12. ཏེ། གང་ལུས་པ་དང་བཙགས་ལ་
13. ཆུ་དྲོན་འཇམ་ཙམ་གྱི་ནང་དུ་aསྨན་ཨ་བ་ཞིབ་ཏུ་བཏགས་པ་ཞོ་གསུམ་བཏབ་སྟེ་འཇམ་ཙམ་ལ་ནུབ་མོ་ཉལ་ཀར་
14. འཚལ་ལོ། །དགོངས་འཚལ་མ་
15. མི་འཚལ་ན། དྲོ་འཚལ་བའི་རྗེས་ལ་འཚལ་ལོ། །སྨན་འདི་ཉིན་ཞག་ཉི་ཤུ་ཙམ་བཏང་ན། མདོངས་
16. པ་ཡང་མིག་གིས་མཐོང་བར་འགྱུར་རོ། །ཡང་སྦྱོར་པ་རྣམ་གཅིག་ལ། aའབྲས་བུ་གསུམ་ལས་སྣ་གཅིག་ཀྱང་ཞོ་རེ་རེ། ལྕགས་ཕྱེ་ཞོ་གསུམ། བ་
17. མར་སྲང་གཉིས། ཆབ་ཅན་རྩེ་གསུམ་གྱི་ནང་དུ་བསྐོལ་ཏེ། དོ་ནི་དུ། གང་ནི་ལུས་བ་དང༌། བཙགས་ཏེ་དྲོ་འཇམ་ཙམ་གྱི་ནང་དུ་ཨ་བ་བཏགས་པ་ཞོ་གསུམ་བཏབ་ལ་ཉལ་ཁར་
18. འཚལ་ལོ། །དགོངས་འཚལ་མི་འཚལ་aབ་ལྟ་ཞིག་ན། དྲོ་འཚལ་བའི་རྗེས་ལ་འཚལ་ལོ། །འདི་བཞིན་དུ་ཞག་བཞི་བཅུ་རྩ་ལྔའི་བར་དུ་འཚལ་ན། མིག་ཕྱུང་བ་མ་གཏོགས་པ། དམུས་ལོང་དང་མདོངས་པ་ཡང་མཐོང་བར་འགྱུར་རོ། །ལོ་བཅུ་དྲུག་པ་གཞོན་ནུའི་ཚད་དུ་འགྱུར་རོ། །ཨ་བ་ཕྱེ་མ་མར་ལྡན་པས
19. ། །རུས་པ་ཆག་ལ་
20. ནུབ་གསུམ་aདུ། །འཐུངས་ན་དེ་ཡི་རུས་པ་ནི། །རྡོ་རྗེ་ལྟ་བུར་སྲ་བར་འགྱུར། །ཨ་བ་ཚབ་
21. གསུམ་དེ་བཞིན། །ཚ་ནག་ཉེའུ་
22. ཤིང་རྩ་བ་ཡིས། །དུག་
23. སྐམ་རུས་པ་ན་བ་དང༌། །ལུད་པ་དེ་བཞིན་དབུགས་མི་བདེ། །སྙིང་ན་བ་དང་ཤ་ཆོད་ལ། །དེ་རྣམས་ཆ་ནི་མཉམ་བྱས་ཏེ། །ཕྱེ་མར་བྱས་ནས་ནུབ་གསུམ་དུ། །ཆུ་དྲོན་ལྷན་aཅིག་མྱུར་དུ་བཏུང༌། །འབྲས་བུ་གསུམ་ནི་འོ་མ་དང༌། །མཁས་པས་དེ་བཞིན་བསྐོལ་བྱས་ནས། །མར་ནི་སུམ་ཆ་གཅིག་དང་ལྡན། །དེ་བཞིན་ཨ་བ་བཞི་
24. ཆ་གཅིག །ཟན་
25. ཟོས་འོག་ཏུ་ནུབ་གསུམ་དུ། །འཐུངས་ནས་འུ་ཤ་ཟས་དང་ཟན
26. ། །གྱེན་དུ་ཟ་བའི་ནད་ལས་རྒྱལ། །རབ་རིབ་རྫི་བོར་མིག་སེར་aདང་། །ཚད་རྙིང་གཡན་པ་ཚོར་
27. བཅས་དང༌། །མིག་གི་ནད་ནི་ཐམས་ཅད་དང༌། །གཞན་ཡང་དེ་བཞིན་ཀླད་ནད་དང༌། །ལྟོ་ནད་དང་ནི་སྙིང་ནད་དང༌། །དེ་བཞིན་ཡན་ལག་ཆག་པ་དང༌། །ཞག་གསུམ་དུ་ནི་རབ་སྦྱར་ན། །ལོང་བ་དག་ནི་མཐོང་བར་འགྱུར། །ཨ་བ་སོ་མ་ར་ཛ་དང༌། །ར་ཡི་འོ་མར་བསྐོལ་
28. ཏེ་aབཏུང་། །འཐུངས་ན་རླུང་ལྟར་མགྱོགས་པར་འགྱུར། །ཨ་བ་ཕྱེ་མ་མར་སར་དང༌། །ཁ་ར་དེ་བཞིན་པི་པི་ལིང༌། །གཞང་གི་ནད་ནི་ཐམས་ཅད་ལ། །འདི་ལས་དྲག་པ་གང་ཡང་མེད། །གླང་པོ་བ་ལང་ཁྱུ་མཆོག་དང༌། །ར་དང་ལུག་དང་མི་རྣམས་ལ། །ཨ་བ་མར་དང་འོ་མ་དང༌། །འཐུངས་ན་དེ་དག་ཤིས་aའགྱུར་ཏེ། །ཤ་ཆོད་རུས་
29. པ་ཆག་པ་དང༌། །སྐོམ་
30. དང་སྙིང་ནད་མགོ་འཁོར་དང༌། །ཐམས་ཅད་ནད་ལས་རྣམ་པར་གྲོལ། །གང་གི་ལུས་ནི་སྐེམ་པ་དང༌། །གང་ཞིག་ཤ་བཀྲར་གྱུར་པ་དང༌། །གང་གི་ལུས་ནི་འཇིག་པ་དང༌། །གལ་ཏེ་རུས་
31. པ་ནར་གྱུར་ཅིང༌། །གསོ་དཀའ་བ་ཡི་ནད་ལ་ཕན། །ཨ་བ་དང་ནི་ཉེའུ་
32. ཤིང་དང༌། །aསོ་མ་ར་ཛ་དེ་བཞིན་ཏེ། །སྦྲང་རྩི་པི་པི་ལིང་དེ་བཞིན
33. ། །མར་དང་འོ་མར་ལྷན་ཅིག་བཏུང༌། །ཞག་བདུན་བར་དུ་སྦྱར་
34. བར་བྱ། །འདོད་ཆགས་རྣམ་པར་སྤང་
35. བྱས་ཏེ། །ཞག་བདུན་བར་དུ་སྦྱར་བ་ཡིས། །དེ་ནི་རླུང་དང་ཁྲག་ལས་རྒྱལ། །དེ་བཞིན་ནད་རྣམས་ཀུན་ལས་རྒྱལ། །སློབ་དཔོན་ཀླུ་སྒྲུབ་ཀྱིས་མཛད་པ་སྨན་ཨ་བའི་ཆོ་ག་རྫོགས་སོ།།a